stanford-oval/wikipedia huggingface dataset:
שריל (זמרת)
חיים אישיים

ב-11 בינואר 2003 הייתה קול מעורבת בתקרית אלימה עם עובדת של מועדון לילה שבו בילתה, במהלכה כינתה את העובדת בכינויי גנאי גזעניים וגרמה לה לחבלות גופניות. בעקבות התקרית הוגש נגדה כתב אישום באשמת תקיפה על רקע גזעני. במהלך משפטה הכחישה קול שהשתמשה בביטויים גזעניים, וטענה שפעלה מתוך הגנה עצמית. חבר המושבעים זיכה אותה מאשמת השימוש בביטויים גזעניים, אך הרשיע אותה בתקיפה, והשופט גזר עליה 120 שעות של עבודות שירות והורה לה לפצות את קורבן העבירה בסכום של 500 לירות שטרלינג. בראיונות שנתנה מאוחר יותר אמרה קול, כי היא מצטערת על התקרית, אך מנקודת מבטה היא הייתה זו שהותקפה והגנה על עצמה.
ב-2004 החלה לצאת עם אשלי קול, כדורגלן המשחק בקבוצת צ'לסי ובנבחרת אנגליה. השניים נישאו ב-15 ביולי 2006 בלונדון. תמורת סכום של מיליון לירות שטרלינג הם העניקו למגזין הבריטי "!OK" בלעדיות על פרסום התמונות מחתונתם. מערכת היחסים של בני הזוג ידעה עליות ומורדות, וזכתה לסיקור שוטף של הצהובונים בבריטניה. במספר מקרים התראיינו לעיתונות נשים, שטענו כי קיימו יחסי מין עם אשלי קול. בתחילת פברואר 2010 פורסם בעיתונות, כי אשלי קול בגד באשתו עם לפחות חמש נשים שונות. ב-23 בפברואר הודיעה קול על פרידתה מבעלה, וביקשה מהתקשורת לכבד את פרטיותם. השניים התגרשו בספטמבר 2010.
ב-2014, קול הודיעה על נישואיה בחתונה סודית עם הזמר ז'אן ברנרד פרננדז ורסיני.
ב-2016, דווח כי היא יוצאת עם הזמר ליאם פיין מלהקת הבנים וואן דיירקשן. בחודש מרץ 2017 ילדה קול את בנם המשותף. ביולי 2018 הודיעו הזוג על פרידתם.
דיסקוגרפיה > אלבומי אולפן

2009: 3 Words
2010: Messy Little Raindrops
2012: A Million Lights
2014: Only Human
דיסקוגרפיה > מיני אלבומים

2010: 3 Words: The B-Sides
דיסקוגרפיה > אלבומי DVD

2012: Cheryl: A Million Lights - Live at the O2
הופעות > סיבובי הופעות

2012: A Million Lights Tour
גרים פנדנגו

גרים פנדנגו (באנגלית: Grim Fandango) הוא משחק וידאו מסוגת הרפתקאות-גרפי, אשר פותח והופץ על ידי לוקאס ארטס ב-30 באוקטובר 1998 למערכת ההפעלה Microsoft Windows. בשנת 2015 יצאה גרסה מחודשת של המשחק, בעלת גרפיקה טובה יותר בשם Grim Fandango Remastered אשר פותחה בידי חברת Double Fine ומעצב המשחקים טים שייפר (אנ'). הגרסה המחודשת יצאה לאור ב-27 בינואר 2015 למערכות ההפעלה Microsoft Windows,‏ macOS ולינוקס ולקונסולת המשחקים פלייסטיישן 4 ו-PlayStation Vita, ב-25 במאי 2015 למערכות ההפעלה לטלפונים החכמים אנדרואיד ו-iOS, ב-1 בנובמבר 2018 לקונסולת המשחקים נינטנדו סוויץ' וב-29 באוקטובר 2020 לקונסולת המשחקים Xbox One. זהו אחד הקווסטים התלת־ממדיים הראשונים שיוצרו על ידי לוקאס ארטס ועושה שימוש במנוע GrimE, יורשו של מנוע SCUMM בו השתמשה החברה ליצירת משחקיה הקודמים.
גרים פנדנגו נחשב לאחד ממשחקי ההרפתקה הטובים ביותר בכל הזמנים, אך למרות חוות דעתם של המבקרים - לא זכה המשחק להצלחה כלכלית ולפיכך סימן, לדעת רבים, את נפילתה הסופית של סוגת משחקי ההרפתקה.
המשחק מתבלט באופי הומוריסטי ובעלילה דרמטית ומרגשת. חברת לוקאס ארטס ידועה ביצירת משחקי הרפתקה מוצלחים רבים (כדוגמת אי הקופים), ואף על פי שלא היה זה משחק ההרפתקה האחרון של החברה - עבור רבים גרים פנדנגו היה שיא יכולתה של לוקאס ארטס ביצירת עלילה ודמויות.
רקע עלילתי

המשחק מתפרס על פני ארבעה פרקים שונים, כל אחד בהפרש של שנה ביום המתים. העלילה מתרחשת בעולם מתים אצטקי אליו מגיעות נשמות המתים לאחר פטירתן, ואותו הן חוצות על מנת להגיע לגן עדן. השחקן שולט בדמותו של מני קלוורה - קוצר נשמות וסוכן נסיעות שתפקידו הוא למכור למתים חבילות נופש בעולם הבא, כאשר טיב החבילות תלוי באופי חייהם הקודמים של המתים.
קלוורה - כסוכן המכבד את עצמו - מנסה למצוא לקוח "איכותי" - כזה המגיעה לו חבילה טובה. הוא מצליח להשיג את תיקה של מרסדס קולמאר - אישה צעירה וטובת לב - אך למרבה הפתעתו מגלה קלוורה שאין היא ראויה לדבר מלבד החבילה הגרועה ביותר ובלית ברירה נאלצת מרסדס ללכת את דרכה לעולם הבא במשך 4 שנים. קלוורה לא מוותר ובפגישה עם מנהל החברה חושף את השחיתות העמוקה שפשתה בסוכנות המכירות שלו והוא נאלץ לברוח.
וכך, בעוד ששליחי החברה דולקים בעקבותיו, יוצא מני עם חברו גלוטיס למסע בעקבות מרסדס, בתקווה לתקן את המעוות.
עם התקדמות העלילה הולכת ונחשפת בפנינו רשת עכביש נרחבת של שחיתות, מרמה ורצח החובקת עולם מתים זה וזהותו של העכביש המושך בחוטים הולכת ומתבהרת.
הערות שוליים

↑  Entertainment Software Rating Board‏, Grim Fandango Rating for Windows PC (באנגלית)
↑  Entertainment Software Rating Board‏, Grim Fandango Remastered Rating for Linux, Macintosh, Windows PC, PlayStation 4, PS Vita, Nintendo Switch (באנגלית)
↑  Entertainment Software Rating Board‏, Grim Fandango Remastered Rating for PlayStation 4, PS Vita (באנגלית)
↑  Pan European Game Information‏, Grim Fandango Rating (באנגלית)
ביושוק

ביושוק (באנגלית: BioShock) הוא משחק וידאו מסוגת יריות בגוף ראשון שפותח על ידי Irrational Games (אז בשם 2K Boston) והופץ על ידי 2K Games ב-21 באוגוסט 2007 למערכת ההפעלה Microsoft Windows ולקונסולת המשחקים Xbox 360, ב-17 באוקטובר 2007 לקונסולת המשחקים PlayStation 3, ב-7 באוקטובר 2009 למערכת ההפעלה macOS וב-27 באוגוסט 2014 למערכת ההפעלה לטלפונים החכמים iOS. המשחק הוא הראשון בסדרת המשחקים ביושוק. המשחק מציב את השחקן בתפקיד של ניצול התרסקות מטוס בשם ג'ק שנאלץ לחקור את העיר התת-מימית ראפצ'ר (Rapture), ולשרוד מתקפות מצד מוטציות ורובוטים מכניים שמאכלסים את העיר. המשחק כולל אלמנטים של משחק תפקידים ומשחקי הישרדות שונים.
למשחק ולמשחק ההמשך שלו, ביושוק 2, יצא חידוש כחלק מחבילת האוסף המכונה ביושוק: האוסף (אנ') ב-13 בספטמבר 2016 לקונסולת המשחקים PlayStation 4 ו-Xbox One, ב-16 בספטמבר 2016 למערכת ההפעלה Microsoft Windows, ב-22 באוגוסט 2017 למערכת ההפעלה macOS וב-29 במאי 2020 לקונסולת המשחקים נינטנדו סוויץ'.
משחקיות

השחקן מגלם את ג'ק שטיסתו התרסקה והוא מגלה עיר תת-מימית בשם ראפצ'ר. הלחימה מתבצעת בעזרת כלי נשק ובאמצעות יכולות לא אנושיות שמתקבלות במהלך המשחק. בחלק מהמשימות ניתן לבחור להשתמש בטקטיקת התגנבות. ראפצ'ר מרושתת במצלמות אבטחה ובמכונות ירי אוטומטיות. בזמן שהשחקן חוקר את ראפצ'ר, הוא אוסף כסף שמשמש לקניית תחמושת, חידוש בריאות, וציוד נוסף, ממכונות מכירה שונות הפזורות בעיר. דרך נוספת להשיג ציוד הוא בעזרת מכונות ה-"U-invent" שמייצרות ציוד וכלי נשק מחלקים שמפוזרים בעיר. ניתן לפרוץ למכונות כדי לקבל בונוסים מיוחדים. לדוגמה, ניתן להגדיר מחדש את מכונות הירי האוטומטיות לתקוף את אויבי השחקן, או לקבל הנחה במכונות אוטומטיות לממכר. הפריצה מתבצעת בעזרת פתירת משחק פאזל שבו עליו לחבר מסלול של צינורות מים בכמות מוגבלת של זמן (ראו תמונה). בשלב מוקדם במשחק, השחקן מקבל מצלמה. בעזרת המצלמה ניתן לצלם אויבים ולנתח אותם, לאחר שניתח את האויב, השחקן זוכה ביתרונות בלחימה מול אויב מאותו סוג.
השחקן אינו יכול למות ואם "החיים" נגמרו הוא מועבר לתא הוויטה (Vita Chambers) הקרוב וכל הפעולות שעשה נשמרות ו"החיים" מתמלאים לחצי מהמקסימליים. למשחק יצא טלאי (Patch) המאפשר לשחקן לבחור לא להשתמש בתאי הוויטה, כך שכשג'ק מת, השחקן יאלץ להתחיל את המשחק מחדש.
השחקן יכול לאסוף ולהשתמש במספר פלסמידים וטוניקים-גנטיים, שנותנים לג'ק את היכולת לבצע התקפות מיוחדות או מעניקים יתרונות פסיביים כמו שיפור בריאות או יכולות פריצה מיוחדות. פלסמידים "פעילים" - אלו שמופעלים על ידי השחקן, כמו רוב הפלסמידים ההתקפיים, דורשים כמות של נסיוב ה-"איב" (Eve Hypos) שמשמש כ"נקודות קסם" במשחקים אחרים, מד ה"איב" (Eve) מתמלא על ידי שימוש במזרקים מיוחדים. "טוניקס" (Tonics) הם פלסמידים פסיביים, ולא דרוש Eve כדי להשיג את הרווחים מהם. השחקן יכול להשתמש במספר מוגבל של פלסמידים וטוניקס בכל עת. המשחק מעודד את השילוב היצירתי של פלסמידים, נשק, והשימוש בסביבה.
ניתן לאסוף פלסמידים בנקודות מסוימות ברחבי העיר או לקנות ב"גני המלקט" (Gatherer's Gardens) בעזרת המוטגן ה"אדם" (ADAM) שהשחקן אוסף מה"אחיות הקטנות" (Little Sisters). בשביל להרוויח ADAM יש להביס את ה"אבא הגדול" (Big Daddy; בני אנוש משודרגים באופן גנטי שהושתלו בחליפת צלילה משוריינת שמתלווים לאחיות) ששומר על אותה האחות. לאחר שהביס אותו, השחקן נמצא בדילמה מוסרית: האם להרוג את האחות הקטנה ולאסוף ממנה את כל ה-ADAM, או לחוס על חיי האחות הקטנה ולהרוויח חצי מהכמות, אולם על כל 3 אחיות קטנות שהשחקן בוחר לא להרוג, הוא יקבל מתנת ADAM גדולה מהאחיות. בזמן ששתיהן בחירות בעלות היתרונות שלהן, אלמנט ההתנגשות המוסרי הזה משפיע על עלילת הסיפור, ובין היתר, על הקושי של המשחק עצמו.
תקציר > רקע

עלילת המשחק מתרחשת בשנת 1960, בעיר ראפצ'ר (מאנגלית: Rapture), עיר תת-מימית בדיונית, שמאופיינת בדיסטופיה. ראפצ'ר הוקמה על ידי איל הון בשם אנדרו ראיין במטרה ליצור אוטופיה. על מנת להתרחק מהדברים הרעים שקיימים מעל המים, העיר נבנתה בחשאי, מתחת לאוקיינוס האטלנטי בשנת 1946. האנרגיה לעיר מגיעה מהרי געש תת-ימיים. על מנת להגשים את חזונו הביא ראיין מדענים רבים, הדבר הביא להתקדמות מדעית מהירה בתחום ההנדסה וביוטכנולוגיה. אחת מהמדענים, דוקטור בריז'יט טננבאום (Bridgette Tenenbaum), גילתה את ה-ADAM, תאי גזע שנאספו מחלזונות ים ומסוגלים לחדש תאים פגועים, ולשכתב מחדש גנים בגוף. טננבאום הצטרפה לאיש עסקים ומאפיונר ותיק בעיר, פרנק פונטאיין (Frank Fontaine), כדי ליצור את תעשיית הפלסמידים, שהציעה ללקוחותיה שיפורים על-אנושיים.
לאחר מכן, טננבאום מצאה שניתן לייצר ADAM מהר יותר על ידי השרשה של החלזונות בבטנן של ילדות צעירות, שנלקחו מבית היתומים בעיר שייסד פונטאיין. התושבים התמכרו ל-ADAM והפשע גבר, כדי למנוע את חטיפת הילדות הוצמד לכל ילדה שומר ראש שכונה "אבא גדול". בנוסף להתמכרות ל-ADAM התגלו תופעות לוואי שביטלו את אנושיות המשתמשים בו מה שהביא לכך שהעיר הגיעה למצב של דיסטופיה.
המשכים

לאחר ההצלחה הביקורתית והכלכלית של ביושוק, אירשינאל גיימס פיתחו בשנת 2010 המשך הנקרא ביושוק 2, המתרחש כשמונה שנים לאחר אירועי המשחק הראשון ומספרים את סיפורו של "דלתא", אב-טיפוס של "ביג דדי" שלאחר שהוא מופעל בשנית (לאחר שנהרג עשר שנים לפני כן) מחליט לצאת ולחפש את אלינור, אחות קטנה שהייתה קשורה אליו. סופיה לם, אימה של אלינור, פוחדת מאיחוד זה ושולחת את אנשיה לעצור אותו. כמו קודמו, ביושוק 2 היה הצלחה כלכלית, אך זכה לביקורות נמוכות יותר (88 לעומת 97 באתר מטה-קריטיק). על אף שמרבית המבקרים ציינו כי המשחק משפר את המשחקיות של הראשון כמעט בכול דרך, בנוסף לעלילה עמוקה, רבים ביקרו את כישלונו של המשחק להחדיר מאפיינים חדשים לסדרה.
מאוחר יותר ב-2010 הוכרז והוצג המשחק הבא בסדרה, ביושוק לנצח (BioShock Infinite). לעומת קודמיו, שהתרחשו בעיר תת-ימית בשנות ה-60, אינפינייט מתרחש בשנת 1912 בעיר מעופפת הנקראת "קולומביה", ומציגה את סיפורו של בוקר דוויט, סוכן פרוע ושתיין של הפינקרטון שנשלח למצוא ולהציל אישה צעירה בעלת יכולות משונות בשם אליזבת'. פיתוח המשחק עבר קשיים ושינויים רבים ואינפינייט נדחה לבסוף למרץ 2013. עם יציאתו המשחק זכה לביקורות גבוהות במיוחד ושבחים והשיג ציון בין 95 ל-96 באתר MetaCritic.
הערות שוליים

↑  Entertainment Software Rating Board‏, BioShock for Windows PC, PlayStation 3, Xbox 360, Xbox One Rating (באנגלית)
↑  Entertainment Software Rating Board‏, BioShock for Macintosh Rating (באנגלית)
↑  Entertainment Software Rating Board‏, BioShock The Collection for Windows PC, PlayStation 4, Xbox One Rating (באנגלית)
↑  Entertainment Software Rating Board‏, BioShock: 10th Anniversary Edition for PlayStation 4, Xbox One Rating (באנגלית)
↑  Entertainment Software Rating Board‏, BioShock The Collection for Nintendo Switch Rating (באנגלית)
↑  Pan European Game Information‏, BioShock Rating (באנגלית)
| --- | --- |
בקרת זהויות :  BnF: cb166598442 (data)  GND: 7642472-8  MusicBrainz work: bdbf2a56-6227-49d9-a9f1-6303358ad89c 
משחקון הפריצה של המשחק, הדורש מהשחקן לבנות מערכת צינורות שלמה בין שתי נקודות, תוך כדי הימנעות ממכשולים שונים.
"אבא גדול" מגן על אחות קטנה משני ספלייסרס (Spilcers), בזמן שהשחקן צופה
Full Throttle

| --- | --- |

 כללי
 תאריך הוצאה:  1995
 סוגה:  משחק הרפתקאות גרפי
 פיתוח:  לוקאס ארטס
 הוצאה לאור:  לוקאס ארטס 
 ארץ מקור:  ארצות הברית 
 הפצה:  לוקאס ארטס
 דרישות תוכנה
 מנוע משחק:  SCUMM 
 מצבי משחק:  שחקן אחד
 פלטפורמות:  DOS, macOS, Mac OS Classic, פלייסטיישן 4, Microsoft Windows, iOS 
 
Full Throttle הוא משחק הרפתקה ממוחשב שנוצר בשנת 1995 על ידי חברת לוקאס ארטס למערכת ההפעלה DOS ומקינטוש. בשנת 2017 יצאה גרסה מחודשת של המשחק (Full Throttle Remastered) שפותחה בידי חברת Double Fine ומעצב המשחקים טים שייפר (אנ').
דמותו של הנבל הראשי במשחק, אדריאן ריפבורגר, מדורגת במקום ה-96 ברשימת הנבלים הגדולים ביותר במשחקי וידאו, לפי IGN.
דמויות ראשיות

בן (מדובב על ידי רוי קונרד) - גיבור המשחק והמנהיג של כנופיית האופנוענים ה-'Polecats', אם כי לאורך רוב המשחק יתר חברי הכנופיה נמצאים בכלא בעוד שבן מנסה להוכיח כי הם חפים מפשע על מנת לשחרר אותם מהכלא.
מורין "מו" קורלי (מדובבת על ידי קאת' סאוסי) - בתו של מלקולם קורלי, אשר בסתר היא גם חבר בכנופיית האופנועים ה-'Vultures'. מורין עובדת כמכונאית למחייתה. בסוף המשחק מורין יורשת את חברת קורלי מוטורס.
מלקולם קורלי (מדובב על ידי המילטון קאמפ) - הבעלים של קורלי מוטורס, יצרנית האופנועים האחרונה בעולם, אשר מוערך במיוחד על ידי כל כנופיות האופנוענים.
אדריאן ריפבורגר (מדובב על ידי מארק המיל) - סגן המנכ"ל בחברת קורלי מוטורס והנבל העיקרי במשחק.
בולוס (מדובב על ידי ג'ק אנג'ל) - שומר ראשו של מלקולם קורלי, אשר בוגד בהמשך בקורלי כאשר הוא מחליט לסייע לאדריאן ריפבורגר להוציא לפועל את מזימותיו.
נסטור (מדובב על ידי מוריס להמארשה) - הנהג של מלקולם קורלי, אשר גם הוא בוגד בהמשך בקורלי ומחליט לסייע לאדריאן ריפבורגר להוציא לפועל את מזימותיו.
משחקיות

Full Throttle הוא משחק הרפתקה דו־ממדי בממשק "הצבע והקלק" (עם העכבר).
זהו המשחק העשירי של חברת לוקאס ארטס שהשתמש במנוע SCUMM - משחקים עם ממשק משחק בו השחקן מדבר עם דמויות ואוסף פריטים שיתבררו כחיוניים להמשך המשחק.
במשחק זה בדומה לשני המשחקים הקודמים שלוקאס ארטס יצרה ("יומו של הטנטקל" ו"סם ומקס מתגלגלים בדרכים") לוקאס ארטס בנו את המשחק כך שאי אפשר יהיה להיתקע מפני שהשחקן שכח לקחת חפץ חיוני להמשך המשחק או להיהרג.
הערות שוליים

↑  96. Adrian Ripburger
ריק לוין

| --- | --- |

 לידה:  7 באפריל 1947 (בן 77) סן פרנסיסקו, ארצות הברית 
 ענף מדעי:  כלכלה 
 מקום לימודים:  אוניברסיטת ייל  אוניברסיטת סטנפורד  מרטון קולג' 
 מנחה לדוקטורט:  Richard R. Nelson, ג'וזף שטיגליץ 
 מוסדות:  אוניברסיטת ייל 
 תלמידי דוקטורט:  Pietro F. Peretto, George Loewenstein 
 פרסים והוקרה:  מדליית וילבור קרוס (1993) 
 תרומות עיקריות
 חתימה:   
 
ריק לוין (באנגלית: Rick (Richard Charles) Levin; נולד ב-7 באפריל 1947) הוא כלכלן יהודי-אמריקאי, שכיהן בתפקיד נשיא אוניברסיטת ייל בשנים 1993–2013. בעת כהונתו היה לנשיא שהחזיק במשרתו למשך הזמן הארוך ביותר מקרב נשיאי אוניברסיטאות ליגת הקיסוס. שימש מנכ"ל קורסרה (Coursera), אתר לשירותי למידה מתוקשבת, ממרץ 2014 ועד שנת 2017.
לוין נולד למשפחה יהודית בסן פרנסיסקו שבקליפורניה, ארצות הברית. ב-1974 השלים דוקטורט בכלכלה באוניברסיטת ייל, ומ-1979 משמש פרופסור מן המניין לכלכלה באוניברסיטת ייל. ב-1993 מונה לנשיא אוניברסיטת ייל, והחליף את הווארד למר. בתקופתו של לוין, הרחיבה האוניברסיטה את פעילותה האקדמאית לרחבי העולם.[דרושה הבהרה] לוין כתב ופרסם שני ספרים על העבודה באוניברסיטה במהלך כהונתו, "The Work of the University" ‏(2003) ו-"The Worth of the University"‏ (2013).
בפברואר 2004 מונה לוין לחבר בוועדת המודיעין בנושא עיראק (Iraq Intelligence Commission), שבדקה את הערכות המודיעין האמריקאי באשר לקיום נשק להשמדה המונית בעיראק.
ללוין ולאשתו ג'יין, גם היא פרופסורית באוניברסיטת ייל, נולדו ארבעה ילדים. בנו ג'ונתן לוין הוא כלכלן זוכה מדליית ג'ון בייטס קלארק.
הרפתקה קטנה גדולה

| --- | --- |

 כללי
 תאריך הוצאה:  1994
 סוגה:  משחק פעולה-הרפתקאות
 פיתוח:  Adeline Software International
 הוצאה לאור:  Electronic Arts 
 ארץ מקור:  צרפת 
 שפות:  אנגלית, גרמנית, ספרדית, איטלקית, צרפתית, רוסית 
 הפצה:  EA Games Activision
 סדרה:  הרפתקה קטנה גדולה 
 דרישות תוכנה
 מצבי משחק:  שחקן יחיד
 דירוג:  8+
 פלטפורמות:  DOS, אנדרואיד, Microsoft Windows, פלייסטיישן, iOS 
 אתר רשמי
 
הרפתקה קטנה גדולה (באנגלית: Little Big Adventure או בקיצור LBA) הוא משחק מחשב משנת 1994 של חברת Adeline Software International. המשחק שייך לסוגת משחקי ההרפתקה.
בשנת 1997 יצא משחק ההמשך, הרפתקה קטנה גדולה 2.
עלילת המשחק

עלילת המשחק מתרחשת על כוכב לכת בשם "טווינסאן", בו חיים ארבעה זנים עיקריים: הקווטשים דמויי האדם, הרביבאנים דמויי הארנבים (שילוב של rabbit ו-bunny), הגרובואים דמויי הפילים, והספרואים בצורת הכדור.
בשנים אשר קדמו לעלילת המשחק, עלה לשלטון ד"ר פאן-פרוק, מדען מזן קווטש. לאחר עלייתו לשלטון, השליט פאן-פרוק משטר דיקטטורי בפלנטה, אשר כלל בין היתר את פינוי אוכלוסיית חצי הכדור הצפוני. לאחר שפינה את האוכלוסייה, הקים פאן-פרוק בחצי הכדור מפעלים אשר איפשרו לו כוחות של טלפורטציה, שיבוט ויצירת מוטציות. הדיקטטורה אשר הנהיג פאן-פרוק הביאה למעצרים רבים, ותושבי הפלנטה, ביאושם, העלו מחדש אגדה עתיקה אודות אלה, "סֵנדֵל". מאז, אסר פאן-פרוק על כל אזכור של סנדל או של האגדה.
הדמות הראשית במשחק, בה גם שולט השחקן, נקראת טווינסן, קווטש צעיר הקרוי על שם הכוכב. לאחר שהוא בורח מבית משוגעים, בו אושפז בשל חלומותיו על סנדל, מגיע טווינסן לביתו, שם הוא צופה בחברתו זואי נחטפת על ידי שני חיילים של פאן-פרוק. במסע המתחיל להצלת חברתו, מגלה טווינסן כי הוא "האחד הנבחר" על ידי אבותיו להציל את הפלנטה, כאשר זו תהיה בשליטה של רודן. בהרפתקאותיו חושף טווינסן אט אט את סודותיו של פאן-פרוק, ולבסוף מתעמת איתו בבאר של סנדל.
מבנה המשחק

המשחק נצפה מזווית ראייה תלת־ממדית אזומטרית, כלומר, שדה המשחק הוא בזווית של 45 מעלות. שדה המשחק מחולק לאזורים, וכאשר נמצא השחקן באזור אחד, דבר לא מתרחש באזורים אחרים. מעבר מאזור אחד לאחר מביא לשמירה אוטומטית של המשחק.
לטווינסן שתי רמות כוח שונות- חיים וקסם. רמת החיים יורדת עם כל פגיעה של אויב, או עם היתקלות בקירות תוך ריצה. היא עולה על ידי קניית לבבות, הנקראים גם "סוכריות חיים", או מציאתם בפחי אשפה, בעציצים או בארונות. בנוסף, הפסילות במשחק מתבטאות בקופסאות ובעלי תלתן, הנמצאים במקומות שונים בכוכב. ככל שברשותו יותר קופסאות תלתן, כך הוא יכול לשמור יותר עלי תלתן, המבטאים את מספר הפסילות אשר נותרו לו. כאשר רמת החיים מתרוקנת, יורד עלה תלתן אחד. כאשר נגמרים עלי התלתן, מסתיים המשחק.
מד רמת הקסם מתווסף בשלב מוקדם במשחק, לאחר שטווינסן מוצא את הטוניקה של אבותיו. במסעותיו מוצא טווינסן ארבעה חפצי קסם, אשר כל אחד מאפשר לו להגביר את רמת הקסם האפשרית. רמת הקסם יורדת בעת זריקת כדור הקסם, ועולה עם קניית או מציאת בקבוקי קסם. כאשר רמת הקסם מתרוקנת, כדור הקסם אינו קופץ. בנוסף, רמת הקסם קובעת את סוג האויבים אותם ניתן להרוג; רמת קסם נמוכה אינה מאפשרת להרוג אויבים חזקים יותר.
המשחק מאפשר אינטראקציה עם כמעט כל דמות במשחק, בין אם מדובר בדיבור עם דמויות או בקרבות עם האויבים. עם זאת, שיחות של ממש נדירות במשחק; רוב הדיאלוגים מורכבים משאלה של טווינסן ומתשובה בלבד. הפעמים היחידות בהן ניתנת אפשרות לבחירת המילים להגיד, הן בבחירת המקום אליו מעוניינים להגיע.
מבנה המשחק > מצבי התנהגות

לטווינסן ארבעה מצבי התנהגות שונים, המשפיעים על דרך הליכתו, כמו גם על אופן לחימתו. בנוסף לתזוזה הרגילה, קיים גם מקש לפקודת "אקשן" (כברירת מחדל מקש הרווח), כאשר הפקודה אותה הוא נותן משתנה אף היא בהתאם למצב ההתנהגות.
מצב רגיל- במצב זה טווינסן הולך באופן רגיל. פקודת האקשן מאפשרת לדבר עם דמויות ולחפש בפחי אשפה, בעציצים ובארונות. זריקת כדור הקסם נעשית בעוצמה ממוצעת. בעת שימוש בחרב, טווינסן תוקף בקצב של כשתי מהלומות בשנייה.
מצב ספורטיבי- התנועה במצב זה היא ריצה, ופקודת האקשן מביאה לקפיצה. זריקת כדור הקסם היא רק במעט יותר רחוקה וחזקה מאשר במצב הרגיל. עם החרב, טווינסן קופץ בסלטה לאחור, לאחר מכן בסלטה קדימה, ואז מכה פעמיים. עם זאת, היתקלות בקירות במצב זה מביאה להורדת רמת הכוח.
מצב תוקפני- זהו מצב הלחימה. ההליכה של טווינסן במצב זה מעט מסורבלת, אך הוא מאפשר לו להתאגרף ולבעוט באויביו. השימוש בכלי נשק במצב זה הוא בעוצמה החזקה יותר. זריקת כדור הקסם היא למרחק הרב ביותר, ובעת שימוש בחרב מכה טווינסן ברצף אכזרי ומתמשך, אשר מסתיים בהתקפה סיבובית.
מצב התגנבות- במצב זה הולך טווינסן על קצות האצבעות בדממה כמעט מוחלטת. פקודת אקשן במצב זה מאפשרת לו להתחבא, מה שבא לידי שימוש בעת היתקלות באויבים אשר הוא אינו יכול להרוג. עם החרב, דוקר טווינסן בתנועה חשאית ומהירה. בשימוש בכדור הקסם, נזרק הכדור גבוה, אך לטווח קצר מאוד. דבר זה שימושי להריגת אויבים במקומות גבוהים.
הפצה וגרסאות

באירופה, הופץ המשחק על ידי חברת Electronic Arts, בשם Little Big Adventure. בצפון אמריקה, באסיה ובאוסטרליה, הפיצה אותו חברת Activision, תחת השם Relentless: Twinsen's Adventure ("חסר מנוח: הרפתקתו של טווינסן").
ההפצה הראשונה הייתה בגרסת CD-ROM, אשר כללה דיבורים, מוזיקה באיכות גבוהה וסרטים בתנועה מלאה. זמן קצר לאחר מכן, יצאה גם גרסת תקליטונים, על גבי תשעה תקליטונים שונים. על מנת שהמשחק יעלה על התקליטונים, הסרטים הוחלפו בתמונות GIF, המוזיקה הומרה לאיכות MIDI, והדיבורים הוסרו כליל.
מאוחר יותר יצא המשחק גם בגרסת פלייסטיישן, אשר הופצה באירופה וביפן.
טווינסן רוכב על דינו-פליי
ג'ודו באולימפיאדת הנוער בואנוס איירס (2018)

| --- | --- |

 היכל:  היריד האולימפי
 תאריך התחלה:  7 באוקטובר 2018
 תאריך סיום:  10 באוקטובר 2018
 → 2014 
טורנירי הג'ודו באולימפיאדת הנוער בואנוס איירס (2018) התקיימו בהיריד האולימפי בין ה-7 ל-10 באוקטובר 2018. התחרויות הורכבו מארבעה טורנירים לנערים וארבעה טורנירים לנערות. בנוסף, התקיים טורניר מעורב כשכל קבוצה ג'ודקאים מלאומים שונים.
לוח זמנים

| תאריך | יום | שעת התחלה | תחרות |
| --- | --- | --- | --- |
| 7 באוקטובר | ראשון | 10:00 | מוקדמות, רבע גמר, חצי גמר ובית ניחומים - נערים - עד 55, עד 66 מוקדמות, רבע גמר, חצי גמר ובית ניחומים - נערות - עד 44 |
| 7 באוקטובר | ראשון | 15:00 | גמר וקרב על מקום שלישי - נערים - עד 55, עד 66 גמר וקרב על מקום שלישי - נערות - עד 44 |
| 8 באוקטובר | שני | 10:00 | מוקדמות, רבע גמר, חצי גמר ובית ניחומים - נערים - עד 81 מוקדמות, רבע גמר, חצי גמר ובית ניחומים - נערות - עד 52, עד 63 |
| 8 באוקטובר | שני | 15:00 | גמר וקרב על מקום שלישי - נערים - עד 81 גמר וקרב על מקום שלישי - נערות - עד 52, עד 63 |
| 9 באוקטובר | שלישי | 10:00 | מוקדמות, רבע גמר, חצי גמר ובית ניחומים - נערים - עד 100 מוקדמות, רבע גמר, חצי גמר ובית ניחומים - נערות - עד 78 |
| 9 באוקטובר | שלישי | 15:00 | גמר וקרב על מקום שלישי - נערים - עד 100 גמר וקרב על מקום שלישי - נערות - עד 78 |
| 10 באוקטובר | רביעי | 10:00 | מוקדמות, רבע גמר - נבחרת מעורבת |
| 10 באוקטובר | רביעי | 15:00 | חצי גמר וגמר - נבחרת מעורבת |
מדליות ומנצחים

| --- | --- |
 :  ראו גם – מדליות באולימפיאדת הנוער בואנוס איירס (2018)
| תחרות |   |   |   |
| --- | --- | --- | --- |
עד 55 ק"ג: 
עד 66 ק"ג: 
עד 81 ק"ג: 
עד 100 ק"ג: 
| תחרות |   |   |   |
| --- | --- | --- | --- |
עד 44 ק"ג: 
עד 52 ק"ג: 
עד 63 ק"ג: 
עד 78 ק"ג: 
| תחרות |   |   |   |
| --- | --- | --- | --- |
נבחרת מעורבת:
Howrse

| --- | --- |

 כללי
 תאריך הוצאה:  2011 (בישראל) (תאריך סגירה 11 במרץ 2022) (בישראל)
 סוגה:  סימולציות ניהול ממוחשבות
 פיתוח:  Owlient
 הוצאה לאור:  Owlient 
 ארץ מקור:  צרפת 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  iOS, אנדרואיד, דפדפן 
 www.howrse.com
 
Howrse הוא משחק דפדפן רב-משתתפים העוסק בסוסים וירטואליים שפותח בחברת Owlient. בתחילת דרכו היה במשחק שרת משחק צרפתי אחד בלבד, אך בהמשך תורגם והורחב לשפות ולשרתים נוספים, ומחזיק 23 שרתים ב-20 שפות, בהם השרת הישראלי והבינלאומי. נכון ספטמבר 2020 קיימים בעולם למעלה מ-120 מיליון שחקנים רשומים, מתוכם למעלה מ-6,000 שחקנים בשרת הישראליׁׁׁ (6,000 זה מספר הרשומים אך מספר השחקנים הפעילים הוא נמוך יותר).
בתאריך 11 במרץ 2022 השרת הישראלי ניסגר.
השחקנים במשחק מנהלים חוות גידול של סוסים: באפשרותם לשחק איתם, להאכיל אותם, לשלוח אותם לתחרויות, להרביע, לאמן אותם ועוד. מטרת המשחק היא לגדל את הסוסים הטובים ביותר ולנהל את חוות הסוסים הטובה ביותר. בדומה למשחקי סימולציה אחרים, המשחק אינו "מסתיים" לעולם, ואין דרך לנצח בו. בישראל הוקמו כמה אתרי בלוגים ורשתות חברתיות המאגדות את שחקני howrse בישראל ומאפשרות לשתף מידע וטיפים.
משחקיות > מטרת המשחק ומהלכו

בתחילת דרכם השחקנים עוברים הדרכה בת מספר ימים ובסופה הם נותרים עם זוג סוסים, זכר ונקבה, כאשר שניהם בני אלמוות. בנוסף, המדריכה נותנת לקנות סוס חינמי ועוד אחרי נותנת למגדל אפשרות לשנות לו פרווה בעזרת "תפוח זהב"
מגדלים את הסוסים בחוות של שחקנים אחרים, ובשלב מאוחר יותר יכולים לפתוח חוות סוסים משלהם. המשתמשים יכולים לסחור זה עם זה בסוסים ובפריטים שונים. במשחק יש גזעים שונים של סוסים, חמורים וסוסי פרא, לכל גזע ומין יש את החסרונות והיתרונות שלו.
למשחק אין מטרה מוגדרת, אך לרוב השחקנים בוחרים בפיתוח סוסים בחוות הגידול האישית או בבניית חווה ציבורית משגשגת. בפיתוח סוסים, כל מגדל יכול להשים לעצמו למטרה לפתח גזע מסוים או סוס מסוים. ניתן לאמן את הסוס ולהביא אותו למימוש הפוטנציאל המרבי שלו, וכמו כן להרביע סוסים מאומנים היטב כדי ליצור סייח בעל פוטנציאל מולד גבוה יותר. לעומת זאת, חוות סוסים היא חווה הפתוחה לקהל השחקנים ונותנת לסוסיהם להשתכן בה תמורת שכר. החווה יכולה להכיל מזון לסוסים הכולל מספוא, גזרים ותערובות, או להעניק למשתכניה אוכפים, שמיכות אוכף, רתמות, תחבושות פולו ומצנפות בחינם. כמו כן בחוות הסוסים אפשר לגדל יבול בכרי אחו שונים המשמשים גם למרעה עבור הסוסים, להתקין מקלחות או שוקת מים.
במשחק סוסים מסוגים שונים: רגילים, סוסי פוני, חדי קרן, חדי קרן מכונפים, פגסוס, סוסים מיוחדים וסוסים שמימיים. ניתן לגדל גם חמורים סוסי פרא וצ'ימרות (כימרות).
מלבד החווה, שבה נמצאים רוב הסוסים, ישנו גם בית מחסה שאליו מגיעים סוסים שבעליהם שלחו אותם לשם.